lv lv lv lv tr en en lv en lv en en en en lv de eu es it lv en lv lv tr en en lv en lv en en en en lv de eu es it lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv pl en lv lv lv lv en lv sl es es es lv tr en en en lv lv lv eu de en en lv
Spēļu automātu vēsture | No 19.gadsimta līdz pat mūsdienām • KazinoSpēles.com
Ko mēs saucam par kazino spēļu automātu?
Būtiskāko uzlabojumu hronoloģija līdz 1976. gadam
Kādēļ mēs Latvijā nesakām “slots”?
Atskatoties uz spēļu automātu rašanās laiku, mēs redzam, ka tas noticis ļoti aizrautīgā vēsturiskā posmā, kad daudzās dzīves sfērās ar zinātnes atklājumu palīdzību sākās strauja attīstība.
Pirmais spēļu automāts tika radīts Sanfrancisko 1894. gadā, un to konstruēja Čārlzs Fejs. Savu ierīci viņš nosauca par Liberty Bell (Brīvības zvans), un mēs tagad varam apliecināt, ka tas tiešām iezvanīja jaunu ēru izklaides pasaulē.
Paradoksāli, ka neviens nav centies kardināli mainīt spēļu automātu dizainu, lai arī pagājis tik daudz laika. Arī funkcionāli tas ir vecais labais pirmatnējais “vienrokas bandīts”. Lai arī palielinājies ruļļu un izmaksu līniju skaits, automatizētā izmaksu sistēma darbojas tāpat kā automāta pirmsākumos.
Ko mēs saucam par kazino spēļu automātu?
Klasiskajā spēļu automātā ir iebūvēts mehānisms, kas griež cilindrus, un displejs, kurā redzam uzkritušos simbolus. Veiksmes gadījumā spēlētājs saņem laimestu, kas parasti pārsniedz viņa likmi. Lai arī ir vispārzināms, ka ilgtermiņā spēlētājam ir jāpaliek zaudētājos, spēļu automāta ruļļu griešana vēl arvien ir populāra izklaide daudzviet pasaulē.
Par vienrokas bandītiem klasiskos spēļu automātus nodēvēja tādēļ, ka kādreiz tiem bija liela mehāniska svira cilindru iegriešanai, un tie ar savu izskatu līdzinājās cilvēkam ar vienu roku. Savukārt, bandīta apzīmējums pielipa tādēļ, ka neapdomīgas spēlēšanas rezultātā ļoti daudzi spēlētāji pēkšņi atklāja, ka zaudējuši visus savus ietaupījumus un palikuši ar tukšām kabatām…
Būtiskāko uzlabojumu hronoloģija līdz 1976. gadam
Protams, oriģinālajam Feja izgudrojumam ir radīti daudzi līdzinieki. Tā, piemēram, par zināma veida evolūciju var uzskatīt augļu simbolu parādīšanos 1907. gadā. Līdz tam ruļļos tika izmantoti tikai kāršu simboli un pa kādam attēlam, kas simbolizē veiksmi un brīvību.
Nākamais jaunievedums sekoja pēc 1920. gada. Kompānija Mills Novelty Co. radīja spēlētājam iespēju apturēt ruļļus viņam vēlamā mirklī, ar cerību trāpīt uz lielā laimesta. Šo funkciju nodēvēja par “Skill Stop”, un tā vēl arvien ir ļoti populāra Ilinoisas štatā, ASV.
Turpat Ilinoisā 1963. gadā uzņēmums Bally prezentēja elektromehānisko spēļu automātu, ko spēlētāji pazīst kā Money Honey. Neskatoties uz to, šajos automātos vēl kādu laiku rēgojās mehāniskā svira, ar ko jāiegriež spēles ruļļi, jo attiecīgo pogu ieviesa dažus gadus vēlāk. Jāpiebilst, ka elektromehāniskā palaišana tika izgudrota un publikai izrādīta jau 1940. gadā, taču sekojošais karš uz laiku apstādināja šīs sfēras attīstību.
Pirmais video spēļu automāts
Lasvegasas uzņēmums Fortune Coin Co 1976. gadā iepriecināja azartspēļu cienītāju lielo saimi ar pirmo video spēļu automātu, kurā tika izmantots pārveidots Sony Trinitron 48 cm krāsu displejs. Paraugs tika demonstrēts pilna izmēra skapī Hilton viesnīcā Lasvegasā.
Pēc prezentācijas automātam tika pieprasīti daži uzlabojumi. Kad Nevadas štata spēļu komisija pārliecinājās, ka ierīce ir pasargāta no nesankcionētas iejaukšanās un krāpšanās, tika dota atļauja tos lietot. Sākot no šejienes, video spēļu automāti izplatījās visā pasaulē, un 1978. šo tehnoloģiju pārpirka kompānija IGT, kas ļoti veiksmīgi nodarbojas ar tiešsaistes spēļu programmatūras izstrādi.
Pateicoties datoru plašajai ieviešanai, kopš astoņdesmitajiem gadiem arī kazino zālēs sāka uzrasties spēļu automāti ar mikroprocesoriem. Ar to palīdzību ražotājs spēj piešķirt laimesta varbūtību ikvienam simbolam uz spēles ruļļa. Tādā veidā spēlētājiem tiek radīts iespaids, ka “laime bija tik tuvu”.
Šajos mikroprocesoros ir iestrādātas vairākas funkcijas, kas tiesību aktu robežās pakalpojuma nodrošinātājiem ļauj kontrolēt izmaksas. Respektīvi, automātā ievietot monētu varēja ar īpašu cilindru palīdzību novirzīt uz krātuvi, kas papildina kazino kasi, vai arī džekpota uzkrājumam. Monētu skaitu šajās krātuvēs kontrolē procesors ar attāluma sensoru un motoriņu palīdzību. Pēc īpašas tabulas procesors noteica, kādus simbolus jārāda uz cilindra spēlētājam. Ja izmaksu krātuve bija pietiekami piepildīta, spēlētājam attiecīgajā dienā “smaidīja veiksme”.
Vairāku līniju spēļu automāti
Sākot no pagājušā gadsimta deviņdesmitajiem gadiem popularitāti sāk iekarot spēlu automāti, kam ir vairāk par vienu izmaksu līniju. Ja tradicionālajiem trīs ruļļu automātiem ir 1, 3 vai 5 izmaksu līnijas, video spēļu automātiem mēdz būt 9, 15, 25 vai pat 1024 dažādas izmaksu līnijas.
Šajos automātos ir iespējams veikt dažāda lieluma likmes, sākot no 1 vienības līdz pat 15 uz katru izmaksu līniju. Tādējādi, liela riska cienītājiem paveras fantastisku laimestu iespējas.
Tie ir kazino, kuros nav nekā cita, kā tikai spēļu automāti. Šis termins radās ASV, kad strauji uzplauka azartspēļu bizness, un to lielā mērā veicināja spēļu automātu attīstība. Vispirms Atlantiksitijā un pēc tam Lasvegasā šādus kazino vēra vaļā dučiem, jo operatori tādā veidā ietaupīja uz personāla rēķina. Pateicoties talantīgiem spēļu izstrādātājiem, automātos kļuva pieejamas arī citas populāras kāršu spēles un rulete, kas līdz tam tika spēlētas tikai pie īstajiem kazino galdiem.
Savienojot vienotā informatīvā tīklā vairākus spēļu automātus, tiek izveidota tāda kā kopiena. Šādā veidā viena kazino ietvaros saistītie automāti pievilina jaunus spēlētājus, jo kopienas ietvaros ātri uzkrājas ievērojamas summas, ko parasti izmaksā progresīvajos džekpotos.
Tehnoloģijām attīstoties, kļuvis iespējams satīklot arī spēļu automātus, kas atrodas dažādos kazino. Ar to nodarbojas paši spēļu izstrādātāji, jo viņi organizē šos starptautiskos džekpotus un ir atbildīgi par izmaksām. Kazino operators šādā sistēmā ir spēļu automātu nomātājs nevis īpašnieks. Starptautiskajos džekpotos uzkrājas milzīgas summas, kas vēl vairāk pievilina laimesta tīkotājus.
Mehāniskajos spēļu automātos attapīgi indivīdi ir pratuši pielietot dažādas krāpšanas metodes. Agrāk bieži tika novēroti gadījumi, kad monētas spraugā spēlētājs veica manipulācijas ar plastmasas stieplīti, radot pareizā svara un izmēra ilūziju. Kad monētu skaitīšanai sāka izmantot gaismas sensorus, krāpnieki centās automātus apmānīt ar dažādiem gaismas avotiem. Mūsdienās spēļu automātus apmānīt ir gandrīz neiespējami.
Kādēļ mēs Latvijā nesakām “slots”?
Kā zinām, katram spēļu automātam ir izveidota sprauga, kur pirms katra grieziena jāievieto monēta vai spēles žetons, tādējādi, angliskais nosaukums ir radies un ieviesies no vārda “sprauga” (slot). Protams, šī sprauga ir spēļu automāta būtiska daļa, taču neatspoguļo ierīces jēgu, vēl jo vairāk tādēļ, ka vārdam “slot” angļu valodā ir arī citas nozīmes. Tādēļ šī aparāta apzīmēšanai latviešu valodā ir izvēlēts ievērojami informatīvākais nosaukums “spēļu automāts”.
Book of Ra Deluxe
Nosaukums E-pasts Tīmekļa vietne
Saglabājiet manu vārdu, e-pasta adresi un vietni šajā pārlūkprogrammā nākamajai reizei, kad vēlēšos pievienot komentāru.
© 2022 KazinoSpēles.com. Visas tiesības aizsargātas. Sazinieties ar mums info@kazinospēles.com.